CELEX: E2007J0001
Language: bg
Date: 2007-10-03 00:00:00
Title: Решение на Съда от 3 октомври 2007 г. по дело E-1/07: наказателно производство срещу А — Свобода на предоставяне на услуги от адвокатите — Директива 77/249/ЕИО — Член 7 от Споразумението за ЕИП — Протокол 35 от Споразумението за ЕИП — Принципи на върховенството и пряко действие — Тълкуване съгласно националното право)

24.1.2008   
            
            
               BG
            
            
               Официален вестник на Европейския съюз
            
            
               C 17/13
            
         
      РЕШЕНИЕ НА СЪДА
   
   от 3 октомври 2007 г.
   по дело E-1/07: наказателно производство срещу А
   
      Свобода на предоставяне на услуги от адвокатите — Директива 77/249/ЕИО — Член 7 от Споразумението за ЕИП — Протокол 35 от Споразумението за ЕИП — Принципи на върховенството и пряко действие — Тълкуване съгласно националното право)
   
   (2008/C 17/09)
   По дело E-1/07, наказателно производство срещу А — искане към Съда от Fürstliches Landgericht (Съда на Княжеството) относно тълкуването на правилата, касаещи свободата на предоставяне на услуги в Европейското икономическо пространство (ЕИП), и по-специално Директива 77/249/ЕИО на Съвета от 22 март 1977 г. относно улесняване на ефективното упражняване от адвокатите на свободата на предоставяне на услуги, съдът в състав: Carl Baudenbacher, предсесател, Henrik Bull, съдия, Thorgeir Örlygsson, съдия-докладчик, излезе с решение на 3 октомври 2007 г., чийто диспозитив постановява:
   
               1.
            
            
               
                  Разпоредба на националното законодателство, съгласно която в съдебните производства, при които страна по делото се представлява от адвокат или трябва да бъде назначен служебен защитник, предоставящия услуги адвокат от друга страна от ЕИП трябва да привлече национален адвокат, с когото да работи съвместно, не попада в обхвата на член 5 от Директива 77/249/ЕИО на Съвета относно улесняване на ефективното упражняване от адвокатите на свободата на предоставяне на услуги, посочена в точка 2 от Приложение VII към Споразумението за ЕИП и е несъвместима с член 36, параграф 1 от Споразумението за ЕИП и с Директивата, ако се изисква назначаването на национален адвокат по дела, при които представляването от адвокат не е задължително.
               
            
         
               2.
            
            
               
                  Споразумението за ЕИП не изисква разпоредба на директива, която е станала част от Споразумението за ЕИП, да е пряко приложима и има предимство пред национален закон, който не транспонира правилно съответната разпоредба на ЕИП в националното законодателство.